สอบถามหน่อยค่ะทานยาคลุมแบบ 21 เม็ดทุกเดือนตรงเวลาตลอด โดนปกติวันที่เว้น 7 วันประจำเดือนจะมาในวันที่ 6 ตลอด แต่เดือนนี้เลยแล้วจนเริ่มยามคลุมแพงใหม่แล้วประจำเดือนก็ยังไม่มาตรวจแล้วขึ้นขีดเดียวส่วนวันที่8อยู่ๆมีอาการปวดท้องเมนมากแต่ก็ไม่มาพอเช้าปวดหัวมากมา2วันก็ยังไม่มาเกิดจากอะไรจะท้องไหมค่ะแต่ก่อนน่านี้ดันไปกินพวกยาราก30ค่ะเกี่ยวไหมที่จะเคลื่อน
สวัสดีค่ะ หากทานยาคุมกำเนิดจนครบ 21 เม็ด และเว้นระยะครบ 7 วันแล้ว แต่ประจำเดือนไม่มา และได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงอาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกบางลง ประจำเดือนจึงไม่มาได้ โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาคุมต่อเนื่องนานๆ นอกจากนี้ อาจเกิดจากการทานยาสมุนไพรรากสามสิบ ซึ่งมีฤทธิ์ของฮอร์โมนเพศหญิงก็ได้ค่ะสำหรับอาการปวดท้องน้อย ก็อาจเกิดจากการทานยาสมุนไพรได้ ดังนั้น แนะนำควรหยุดทานยาดังกล่าว และสังเกตอาการต่อไป ว่าอาการปวดท้องน้อยจะหายหรือไม่ หากยังคงมีอาการปวดท้องน้อยต่อเนื่อง ก็ควรไปพบแพทย์เพื่อตรวจค่ะส่วนอาการปวดหัวนั้น เกิดได้จากหลายสาเหตุ เช่น มีไข้ไม่สบาย มีฟันผุอยู่ มีความเครียด นอนน้อย พักผ่อนไม่เพียงพอ การตากแดดจ้า ใช้สายตามากไป ปวดศีรษะไมเกรน เป็นต้น แนะนำควรดูแลรักษาตามอาการ และอาจทานยาแก้ปวด เช่น พาราเซตามอล เป็นต้นอย่างไรก็ตาม หลังจากนี้ อาจลองตรวจหาการตั้งครรภ์ซ้ำดูอีกครั้ง เพราะหากยังไม่ถึง 2 สัปดาห์ นับจากที่ได้มีเพศสัมพันธ์ครั้งสุดท้ายไป ก็อาจยังตรวจไม่พบได้ค่ะ